 ኣብታ ዝተቐትለላ ለይቲ- 28 ለካቲት 1986- ፓልመ ካብ ስራሕ ናብ ገዛ ምስ ኣተወ ንሓለውቱ ፈዲስዎም ነበረ ብዓልቲ በይቱ ድማ ኣብ መደቦም ዘይነበረ ንሲነማ ክኸዱ ሓሳብ ተቕርብ ሊስበት ድሮ ምስ ወዶም ማርተን ተማኺራ ነይራያ ንሱ ንዕኡን ንዓርኩን መስሓቕ ኮመዲ ፊልም ክርእዩ ቲኬት ዓዲጉ ነይሩ ፓልመን ሰበይቱን ብዘይ ሓለዋ ካብ ቤቶም ወጺኦም ናይ ትሕቲ መሬት ባቡር ተሰቒሎም ንማእከል ከተማ ኣምሪሖም ሰዓት 2100 ድማ ንወዶምን ዓርኩን ኣብ ኣፍደገ ግራንድ ሲነማ ረኺቦሞም እቶም ክልተ ጽምድታት ብሓንሳብ ነታ ፊልም ምስ ራኣዩ ተፈላለዩ ፓልመ ምስ ሊስበት በቲ ኣብ ስዊድን ዝዓመረ ቀንዲ ጎደና ስቪቫገን መንገዶም ቀጸሉ ሰዓት 2321 ኣብ ኣንጎሎ ጎደናታት ስቪቫገንን ቱነልጋታንን ምስ በጽሑ ሓደ ነዊሕ ሰብ ብድሕሪ ፓልመ መጺኡ ካብ ቀረባ ርሕቀት ክልተ ጥይት ቶኲሱ- ሓንቲ ብቐጥታ ኣብ ሕቖ ናይቲ ቀዳማይ ሚኒስተር እታ ካልኣይቲ ጥይት ድማ ናብ ሰበይቱ እቲ ቀታሊ ኣብቲ ጎደና ዞኽዞኽ እናለ ድሕሪ ምኻድ ደረጃታት ጽርግያ ወጺኡ ተሰወረ ምልእቲ ስዊድን ሰንቢዳ ቻርሎታ ዋለስተን ሽዑ ጓል 12 ዓመትያ ነይራ ይኹን እምበር ንጽባሒቱ ካብ ድቃሳ ምስ ተበራበረት ኣቦኣ ሓደ ዘሕዝን ነገር ከም ዘጋጠመ ክነግራ ትዝክር ቲቪ ወሊዕና ኩሉ ብዛዕባቲ ኣብ ቃልዕ ጎደና ዝተፈጸመ ቅትለቱ ጥራይዩ ዝቃላሕ ነይሩ ክትብል ዝኽርታታ ንቢቢሲ ኣካፊላ ምሉእ ሃገር ሰንቢዱ ነይሩ ቻርሎታ ኣብ ቤት ትምህርታ ንዝኽሪ ቀዳማይ ሚኒስተር ፓልመ ሽምዓ ክውልዑ ትዝክር ምስ ተቐትለ ብዛዕባቲ ትኣምነሉ ፖለቲካ ዘይኮነ ስምባደ ጥራይዩ ነይሩ ከመይሉ እዚ ኣብ ስዊድን ይፍጸም! ፖሊስውን ኣብ ኲነተ ስምባደዮም ነይሮም ነቲ ዝተቐትለሉ ቦታ ብዝግባእ ክሓጽሩዎኳ ኣይካኣሉን ሒደት ሰዓታት ድሕሪ ምቕታሉ ንእሽቶ ክፋል ናይቲ ከባቢ ጥራይዮም ከርዲኖም ሓዘንተኛታት ነቲ መኸርደኒ ሓሊፎም ናብቲ ደም መራሒኦም ዓቚሩሉ ዝነበረ ቦታ ዕንባባ ከንብሩ ተራእዮም ናይ ዓይኒ መሰኻኽር ከይተሓተቱ ካብቲ ቦታ ከይዶም ሓንቲ ካብተን ዝተተኮሳ ጠያይቲውን ድሕሪ መዓልታትያ ብሓደ ሓላፍ መንገዲ ተረኺባ ምንጪ ስእሊ, AFP መንዩ ቀቲሉዎ ክኸውን ይኽእል? 